Domno sacro basilice sancti Marcelli que est constructa Hubiliaco vico, ubi ipse beatissimus martir in corpore requiescit, que est prope Cabilon, ubi ipsa congregatio canonicorum preesse videtur. Igitur ego in Dei nomen Herlulphus, ac si indignus presbiter, propter nomen Domini vel anime mee remedium seu retributionem eternam, per hanc cartulam donationis dono ad ipsa congregatione canonicorum vel clericorum, donatumque in perpetuum ut permaneat esse volo, ac prointissima voluntate mea confirmo. Hoc sunt res proprietatis mee que sunt site in pago Lugdunense, in fine Olonginse, hoc est curtilus cum sala indominicata, seu et capella constructa, et alio manso et granja, cum exo et regresso in clauso quem vocant Varennas, cum ipsa planta ad ipso curtilo insimul tenente. Terminat ipse curtilus cum ipsa planta insimul tenente, vel cum ipsa vinea in ipso curtilo cum arboribus, de uno latus et uno fronte terra sancti Vincentii, de alio latus terra sancti Marcelli, de alio vero fronte strata publica. Infra istas terminationes in integrum, et alias res ipsas quas visus sum habere in ipso pago vel in ipsas fines, hoc sunt campi duo, vobis dono, trado atque transfundo. Et dono vobis vineolas duas que sunt site in pago Cabilonense, in fine Ruiliacense, in villa Gricunaco. Terminat una vinea de uno latus terra Sancti Marcelli, de alio latus terra Godini de Basiniaco firco, de fronte superiore rocca, de alio fronte carront publico. Terminat alia vineola de uno latus terra Sancti Marcelli, de alio latus terra ipsius Godini de Basiniaco, de alio fronte carront publico. Infra istas terminationes vobis dono trado atque transfundo, tantum etiam superius curtilo, cum vinea vel arboribus, cum ipsa planta vel edificiis, cum exis et regressis et alias res quod superius memoravimus, de meo jure in vestra trado dominatione perpetualiter, ad habendi, tenendi, donandi seu et commutandi, vel quicquid exinde facere volueritis vos vel successores vestri, liberam et firmissimam in omnibus habeatis potestatem, nullum contradicentem. Si quis vero, quod futurum esse non credo, si ego ipse aut ullus de heredibus meis, seu qualibet persona, qui contra hanc donationem istam a me factam venire temptaverit, aut eam infrangere voluerit, inferat una cum socio fisco, auri libram unam coactus exsolvat, et quod repetit non evindicet, sed presens donatio ista omni tempore firma permaneat cum stipulatione subnixa. Actum Hubiliaco vico sancti Marcelli publice. S. Erlulfi, presbiteri. S. Leotenonis. S. Fulcradi. S. Teodranni, S. Noe. S. Waldegarii. S. Teodomi. S. Absalonis. S. Ingelberti. S. Sielmonis. Ego in Dei nomine Teodericus, ac si indignus diaconus, rogatus scripsi et dictavi, die sabbati nonas augusti. Anno XXIIII°. Regnante domno nostro Hludovico rege.